
[bookmark: _GoBack]2026 жылғы 8 айдағы туберкулез бойынша эпидемиологиялық жағдай
Ақмола облысының санитариялық-эпидемиологиялық бақылау департаменті

	Облыста туберкулезбен сырқаттану бойынша 2025 жылдың сәйкес кезеңімен салыстырғанда оң динамика байқалады. Сырқаттанушылық 15%-ға төмендеді (2025 ж. – 173 жағдай, 2026 ж. – 148 жағдай).
Туберкулезбен сырқаттанудың ең көп жағдайы Бурабай, Целиноград аудандарында және Көкшетау, Степногорск қалаларында тіркелген.
Туберкулезбен сырқаттанушылық құрылымында бірінші орында тыныс алу ағзаларының туберкулезі  92% (137 жағдай) алады. Оның ішінде бактерия бөлушілердің үлесі 40%-ды құрайды (2025 ж. – 76 жағдай, 2026 ж. – 55 жағдай). Өткен жылмен салыстырғанда 21 жағдайға төмендеу байқалады.
Жас ерекшелігі бойынша туберкулезбен ауру қаупіне 50–65 жас және одан жоғары жастағы адамдар көбірек ұшырайды. Еңбекке қабілетті жастағы науқастардың үлес салмағы 72%-ды құрайды.
Әлеуметтік-кәсіби құрамы бойынша жұмыс істемейтін адамдар 40%, зейнеткерлер  24%, әлеуметтік тұрғыдан маргиналданған халықтың үлесі  4%.
Ұйымдастырылмаған балалар арасында  1,4%, мектеп оқушылары  5,4%, көлік қызметкерлері  1,4%, басқа контингент  22%.
Медициналық көмекке жүгіну кезінде анықталуы 42%, профилактикалық тексеру кезінде 52%, байланыс бойынша тексеру кезінде  5%.
Анықтау әдістері бойынша үлес салмағы: флюорографиялық тексеру  74%, молекулярлық-генетикалық әдіс  10,8%, гистологиялық әдіс  14,9%.
 Вакцинация модулінің статистикалық мәліметтеріне сәйкес, Ақмола облысының босандыру ұйымдарында 4903 бала дүниеге келген, оның ішінде 4654 балаға (94,9%) БЦЖ вакцинациясы жүргізілді. Медициналық қарсы көрсетілімдерге байланысты 115 бала вакцинацияланбаған, вакцинациядан бас тартқандар  108, басқа себептер бойынша  23 бала. Тұрғылықты учаскелер бойынша 47 бала қосымша вакцинациямен қамтылды.
Туберкулинодиагностикамен қамту 88%-ды құрады (тексерілуге жататын 38 676 баланың 34 078-і тексерілді). Оның ішінде 10 905 балада (32%) оң нәтиже анықталды. Диаскинтестпен тексерілуге 11 653 бала жатса, оның ішінде 11 329  (97%) тексерілді. 218 бала химиопрофилактикамен қамтылды.
Тәуекел тобындағы және міндетті контингентке жататын адамдарды флюорографиялық тексерумен қамту 93% құрады (тексерілуге жататын – 121 783 адам, тексерілгені – 113 171 адам). Аталған санаттан 85 науқас анықталды, бұл 57%  құрайды. Ауру жағдайларының басым бөлігі тәуекел тобына тиесілі  77 науқас (90%).
Департамент пен санитариялық-эпидемиологиялық бақылау аумақтық басқармаларымен жергілікті атқарушы органдардың қарауына туберкулезбен сырқаттанудың эпидемиологиялық жағдайына қатысты мәселелерді бірнеше рет енгізілді.
